Wia na dej nuie Zeit kemma isch, isch fü Handl mit dia Italiejna driem worn (schaug ou bei dej: Fugger, Welser) un ma kou song, dass dej Leit z Wardnfois gans schea Geid ougheift hom. Wardnfois isch seitdem blouß nou dejs Guidane Landl ghoasn worn. Da 30-jaarige Kriag hot dejm Gansen an Goraus gmacht un dia Leit sen sou richtig arm worn. Da Spanische un da Öschtareichische Erbfolgekriag an Oufang van 18. Johrhundat, genau sou wia an 19. Johrhundat dej napoleounischn Kriag, hom dej Leid au nou gans schea an Vadruss brocht. 1803 isch dej Herrschaft vom Hoachschtift Freising im Zuge vou da Säkularisatiou gendat uns Wardnfoiser Land isch zu Boarn kemma.